*Αθήνα, 28 Φεβρουαρίου 2025*

**ΔΕΛΤΙΟ ΤΥΠΟΥ**

**ΚΕΕΕ: Ημέρα μνήμης για τους νεκρούς των Τεμπών**

**Πρόεδρος ΚΕΕΕ, Ι. Μασούτης: «Η ΚΕΕΕ θρηνεί για τα θύματα και συμπαραστέκεται στις οικογένειές τους»**

Δύο χρόνια συμπληρώνονται σήμερα από την 28η Φεβρουαρίου και το τραγικό σιδηροδρομικό δυστύχημα των Τεμπών. Η ημέρα αυτή αποτελεί **μία μελανή σελίδα στην ιστορία του τόπου μας** και είναι χαραγμένη στην καρδιά και το μυαλό όλων των Ελλήνων. Θρηνούμε, μαζί με τις οικογένειες των θυμάτων, και στεκόμαστε με ειλικρινή σεβασμό δίπλα τους. **Η επιχειρηματική οικογένεια της Κεντρικής Ένωσης Επιμελητηρίων Ελλάδος πενθεί, όπως όλη η Ελλάδα, τους 57 ανθρώπους οι οποίοι χάθηκαν στις ράγες, μερικά χιλιόμετρα έξω από τη Λάρισα, στις 28 Φεβρουαρίου 2023.**

**Ο πρόεδρος της ΚΕΕΕ, Ιωάννης Μασούτης, δήλωσε σχετικά: «Η ΚΕΕΕ θρηνεί για τα θύματα και συμπαραστέκεται στις οικογένειές τους.** Η σημερινή ημέρα μνήμης, είναι μία ευκαιρία να εκδηλώσουμε το βαθύ σεβασμό όλων μας για τις τραγικές φιγούρες των Τεμπών. **Μόνο σεβασμός για αυτούς τους ανθρώπους**».